laion/Wikipedia-Exotic huggingface dataset:
אלמורה

אלמורה (בהינדי: अल्मोड़ा, באנגלית: Almora) היא עיר בהודו. העיר ממוקמת במחוז אלמורה שבתוך אוטראקהאנד. אלמורה ממוקמת 1,642 מטרים מעל פני הים ומספר התושבים בעיר היה 34,122 נכון ל-2011. כ-10 ק"מ מאלמורה נמצא הכפר קאסר דיווי הפופולרי בקרב מטיילים ישראלים, ומוגדר כחלק משביל החומוס. בכפר יש בית חב"ד שפעיל בעונת הטיולים. מדיה וקבצים בנושא אלמורה בוויקישיתוף אלמורה, באתר אנציקלופדיה בריטניקה (באנגלית) http://www.census2011.co.in/ ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
טעם (פיזיקה)

בפיזיקת חלקיקים, טעם הוא תכונה (מספר קוונטי) של חלקיקים יסודיים הקשורה לכוח החלש. למרות השם, אין שום קשר בין תכונת הטעם של חלקיקים לבין חוש הטעם. בתורה האלקטרו-חלשה קיום הטעם קשור לסימטריית כיול, וקיימים תהליכים משני טעם. בכרומודינמיקה קוונטית סימטריית הטעם היא סימטריה גלובלית. בפיזיקת חלקיקים, ישנם שישה סוגים של קווארקים, הנבדלים ביניהם במסה ובמטען החשמלי. סוגים אלה מכונים טעמים. לכל קווארק יש תכונה נוספת, המכונה צבע (ראו כרומודינמיקה קוונטית). כאשר ישנם שני חלקיקים או יותר בעלי אינטראקציות דומות, אפשר לעיתים להחליף ביניהם ולא להשפיע על הפיזיקה. כל צירוף ליניארי של שניהם נותן את אותה הפיזיקה. במילים אחרות, בתאוריה ישנן טרנספורמציות סימטריה כמו: M ( u d ) {\displaystyle M\left({u \atop d}\right)} , כאשר u {\displaystyle u} ו- d {\displaystyle d} הם השדות הקוונטיים (החלקיקים) ו-M היא מטריצה אוניטרית. מטריצות כאלה פורשות את חבורת לי המכונה (SU(2. המונח "טעם" נטבע לראשונה בהקשר של מודל קווארקי של הדרונים ב-1968. שם לקבוצה של מספרים קוונטיים הקשורים לאיזוספין, היפרמטען ומוזרות כנראה הומצא על ידי מארי גל-מאן והרלד פיצג'רלד בעת שהיו בדרכם לארוחת צהריים ועברו ליד פרסומת של בסקין רובינס שהכריזה על הימצאותם של 31 טעמים שונים בסניפיה. מטען צבע מטען חשמלי מודל גלשאו-סלאם-ויינברג הכוח הגרעיני החלש המודל הסטנדרטי טעם, באתר אנציקלופדיה בריטניקה (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
ירין פרי

ירין פרי (נולדה ב-12 ביוני 2005) היא שחקנית, מנחת טלוויזיה, מדבבת, דוגמנית, אושיית רשת וזמרת ישראלית. פרי נולדה וגרה בראשון לציון, לומדת בנוער הבימה בניהולו של שי פיטובסקי, למדה ב"סטודיו במה", משחק מול מצלמה (נאור זילברמן), הייתה בלהקה צעירה בבי״ס ל"מיומנה", היפ הופ, מודרני, למדה בבי״ס למוזיקה "ווקאל", למדה בבית הספר מרכז רון ורדי לטיפוח ילדים מחוננים ומצטיינים, שותפה בצמד המוזיקלי 2sweet. ב-2023 התגייסה לצה"ל והיא משרתת כעיתונאית בדובר צה"ל בחיל הים. בשנת 2017 השתתפה בספיישל בת מצווה עם נועה קירל בתוכנית זמר חתונות בערוץ 24, התוכנית מסקרת את היום של שתיהן במקביל ומסתיימת בהופעה משותפת בבת המצווה של ירין. בנוסף, השתתפה בסרט בערוץ "חינוכית" במסגרת פרויקט זיכרון, וכן היא שיחקה בפאנל הילדים בתוכנית "בין השורות חגים ומועדי ישראל" בחינוכית. משנת 2018 שחקנית בפאנל הילדים בתוכנית אירוח שבועית - "הערב יהיו כאן" עם ירון ברובינסקי, (ערוץ 11 - פינת הילדים), שיחקה בתפקיד גלי בסדרה קופיקו במשטרה, שיחקה בתפקיד ספיר בסדרה חברות, משחקת בתפקיד יעל הבת של שי ושני בסדרה סברי מרנן החל מהעונה הרביעית. משנת 2019 כותבת ומנחה תוכנית אירוח שבועית בערוץ Kidz, חיים בסלפי, כמנחה הראשונה והצעירה ביותר בתוכנית מסוגה בישראל. היא גם מנחה ושחקנית בתוכנית בלאגניקס המשודרת בערוץ TeenNick, מנחה בערוץ הטיולים בסדרה מטיילים בארץ בפרקים ראשון לציון וכפר סבא וכן מתפעלת ערוץ מתיחות ביוטיוב. כמן כן, פרי השתתפה בכמה פרסומות בטלוויזיה, ובכלל זה בפרסומת לרלב״ד ומשרד החינוך. אבן דרך - סרט קצר עם אסתי זקהיים ואלחי לויט - זכה בפרסים בפסטיבלים בעולם. שיר אמונה - סרט קצר, פסטיבל דרום. המטפלת - סרט קצר עם יעל לבנטל, אוניברסיטת תל אביב. סרט קצר - פסטיבל טרבייקה. סרטון קצר "הרמוניקה", עופר בן חיון, אוניברסיטת תל אביב. סרט קצר "נעורים", זיו הרמלין, אוניברסיטת תל אביב. 2018 - הפסקת עשר, ערוץ wiz. 2018 - קודי קא-פאו, ערוץ הופ בתפקיד מיי. 2018 - וטרינרים צעירים ערוץ לוגי בתפקיד אוליביה. 2017 - קופיקו במשטרה בתפקיד גלי. 2017 - חברות בתפקיד ספיר. 2018–הווה - סברי מרנן (סדרת טלוויזיה) בתפקיד יעל. 2019 - בלאגניקס בתפקיד עצמה (מנחה). ירין פרי, ברשת החברתית אינסטגרם ירין פרי, ברשת החברתית טיקטוק ירין פרי, סרטונים בערוץ היוטיוב ירין פרי, במיזם "אישים" לתיעוד היצירה הישראלית ירין פרי, במסד הנתונים הקולנועיים IMDb (באנגלית) : שיראל בורוכוב וירין פרי מספרות לנו על ההצלחה בגיל כל כך צעיר באתר מעריב לנוער, 3 באוקטובר 2019 זמר חתונות, עונה 3 באתר מאקו דף הבית באתר יוטיוב מתוקות מדי: שיראל בורוכוב וירין פרי מספרות לנו על ההצלחה בגיל כל כך צעיר באתר מעריב לנוער, 3 באוקטובר 2019 דף הבית באתר יוטיוב חוזרים לבית הספר - המבצע! באתר יוטיוב נעורים באתר יוטיוב
נעמי (מתאבקת)

טריניטי פאטו (באנגלית: Trinity Fatu; שמה לפני הנישואים מקריי; נולדה ב-30 בנובמבר 1987) הידועה יותר בשם הבמה שלה, נעמי היא מתאבקת אמריקאית, המופיעה בארגון ההיאבקות WWE, בתוכנית סמאקדאון. כמו כן, טריניטי היא דוגמנית, שחקנית, כותבת שירים, רקדנית ומעודדת מקצועית לשעבר. באוגוסט 2009, חתמה נעמי על חוזה בארגון World Wrestling Entertainment‏ (WWE) ונשלחה ישירות לארגון הפיתוח Florida Championship Wrestling‏ (FCW), שבו היא כיהנה כאלופת הדיוות הראשונה. שנה לאחר מכן, היא השתתפה בעונה השלישית של התוכנית NXT (שהייתה הגרסה הנשית הראשונה), שבו סיימה כסגנית הזוכה. בינואר 2012, היא ערכה את הבכורה שלה ברוסטר הראשי לצד קמרון כחלק מצמד הפאנקדקטילס. מאז יולי 2013, נעמי היא חלק מהקאסט הראשי של תוכנית המציאות, Total Divas. בפברואר 2017, נעמי זכתה באליפות הנשים של סמאקדאון, ובכך הפכה למתאבקת האפרו-אמריקאית הראשונה שזוכה בתואר זה. לאחר שנאלצה לוותר על התואר עקב פציעה, היא זכתה בתואר בחזרה חודשיים לאחר מכן ברסלמניה 33. בנוסף לכך, נעמי ניצחה בקרב הבאטל רויאל הראשון של הנשים ברסלמניה 34. פאטו נולדה ב-30 בנובמבר 1987 בסנפורד, פלורידה. היא הייתה מעודדת ורקדנית של קבוצת הכדורסל, אורלנדו מג'יק, מליגת ה-NBA. כמו כן, היא הייתה אחד מרקדניות הרקע של הראפר פלו ריידה. טריניטי וחברה הוותיק, ג'ונתן פאטו, המוכר יותר בשם הבמה ג'ימי אוסו, התחתנו במאווי ב-16 בינואר 2014. עקב נישואיה, היא נחשבת לחברה במשפחת אנואי, שהיא שושלת היאבקות סמואנית-אמריקאית ידועה. הישגים בארגון ההיאבקות Florida Championship Wrestling - FCW אליפות הדיוות של FCW (פעם אחת, האלופה הראשונה) טורניר אליפות הדיוות של FCW‏ (2010) הישגים במגזין ההיאבקות Pro Wrestling Illustrated - PWI PWI דירג אותה במקום ה-7 מתוך 50 המתאבקות הטובות ביותר לשנת 2015 הישגים בארגון ההיאבקות World Wrestling Entertainment - WWE אליפות הנשים של סמאקדאון (פעמיים) אליפות זוגות הנשים של ה-WWE (פעם אחת) - ביחד עם סשה בנקס באטל רויאל של הנשים ברסלמניה (2018) פרס הסלאמי (פעם אחת) מהלכי הריקוד הטובים ביותר של השנה (2013) - עם קמרון כצמד הפאנקדקטילס פרסי סוף השנה של WWE (פעם אחת) המתאבקת הכי פחות מוערכת של השנה (2018) הישגים במגזין ההיאבקות Wrestling Observer Newsletter הפיוד הגרוע של השנה (2015) - צוות PCB נגד צוות B.A.D. נגד צוות בלה הקרב הגרוע של השנה (2013) - עם ברי בלה, קמרון, איווה מארי, ג'וג'ו, נטליה וניקי בלה נגד AJ לי, אלישה פוקס, אקסנה, קייטלין, רוזה מנדס, סאמר רה וטמינה סנוקה באירוע סדרת ההישרדות מדיה וקבצים בנושא נעמי בוויקישיתוף נעמי, ברשת החברתית פייסבוק נעמי, ברשת החברתית אקס (טוויטר) נעמי, ברשת החברתית אינסטגרם נעמי, באתר WWE.com להיאבקות מקצועית נעמי, באתר Online World of Wrestling כוכבי סדרת הריאליטי Total Divas מתחתנים
כליאה (פיזיקה)

בכרומודינמיקה קוונטית, כליאה היא התופעה הפיזיקלית לפיה חלקיקים בעלי מטען צבע (קווארקים, אנטי-קווארקים וגלואונים) לעולם לא יופיעו בטבע לבדם, אלא תמיד בקבוצות נייטרליות מבחינת הצבע, כמו האדרונים. "מטען צבע" הוא המטען הרלוונטי לכרומודינמיקה קוונטית (ואין לו קשר לצבע במובנו היום-יומי). ההאדרונים הנייטרליים מתחלקים לשני סוגים: מזונים המורכבים מקווארק ואנטי-קווארק בעלי אותו צבע, כך שבסך הכל הם חסרי צבע; ובאריונים המורכבים משלושה קווארקים שכל אחד מהם הוא בעל צבע שונה, כך שאין ייחוד לאף צבע. בהקבלה לצירוף של שלושת צבעי היסוד בטבע, אומרים לעיתים שהבריונים הם "לבנים". בהכללה לתורת כיול כללית, כליאה היא מצב בו דרגות החופש באנרגיות נמוכות יהיו סינגלטים של חבורת הכיול, כלומר יהיו אינווריאנטים (לא ישתנו) תחת סימטריית הכיול. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
פאנק ישראלי

האם התכוונתם ל... פאנק (Punk) ישראלי פאנק (Funk) ישראלי
פאנק (Funk) ישראלי

המונח פֿאנק ישראלי מתייחס לסצנת הפֿאנק בישראל, אשר התפתחה בסוף שנות ה-70 בישראל. ישנם אמני פֿאנק ישראליים המשלבים גם את תרבות המוזיקה היהודית ואת התרבות הישראלית. אחד החלוצים בתחום שילוב הפאנק במוזיקה הישראלית היה אריק רודיך. רוב אמני הפאנק הישראליים משלבים גם אלמנטים של סוגות נוספות כמו בלוז, ג'אז, מוזיקת עולם והיפ הופ, בהם, ניתן למנות את הדג נחש, פאנקנשטיין והדורבנים. אמני פאנק ישראלים רבים אינם מבצעים את שירם בשפה העברית, בהם ניתן למנות את הלהקות התפוחים וקולולוש, שזכו להצלחה רבה גם מחוצה לישראל. בין אמני הפֿאנק הישראליים אשר נכנסו למיינסטרים ניתן למנות להקות רבות, ביניהן הדג נחש, התפוחים, הדורבנים, פורטרט ומרסדס בנד. דודי פטימר, ‏שוב הדיסקו: מייסד "הדורבנים", גיא מזיג, חוזר אל אלבום הבכורה "קובי", באתר מעריב אונליין, 3 באוגוסט 2019 יואב בריל, קצב קטלני, באתר טיים אאוט, 8 בינואר 2014. ערך זה הוא קצרמר בנושא מוזיקה ובנושא ישראל. אתם מוזמנים לתרום לוויקיפדיה ולהרחיב אותו.
דרך ברושים וכוכב

דרך ברושים וכוכב (בהולנדית: Cypres bij sterrennacht) היא יצירה באמצעות צבע שמן משנת 1890 על ידי הצייר ההולנדי וינסנט ואן גוך. זוהי יצירתו האחרונה של ואן גוך בסן רמי דה פרובאנס. כיום, היצירה מוצגת במוזיאון קרולר מולר, אוטרלו, הולנד. היצירה נוצרה במאי 1890. ואן גוך כתב לאחיו, תיאו, שעצי ברוש העסיקו אותו הרבה, והוא ראה בהם כאובליסקים מצריים. הוא התכוון לצייר יצירה של הברושים בסצנת לילה עוד בארל ב-1888. יש הסוברים כי ואן גוך לקח את הרעיון ליצירה מהאלגוריה הנוצרית "מסעות ההלך". זוהי אחת מכמה יצירותיו של ואן גוך שבהן נעשה שימוש בעצי ברוש, בדומה ל-"שדה חיטה עם ברושים" ול-"ליל כוכבים". בנוסף, ואן גוך צייר את עץ הברוש כך שהוא משתרע מחוץ לקנבס, וזהו מוטיב חוזר ביצירותיו. לאחר השלמת היצירה, ביוני 1890, ואן גוך כתב לחברו הצייר, פול גוגן, כי הוא שאב את רעיונותיו מציורו, "Christ in the Garden of Olives".‏ ייתכן כי ואן גוך צייר את השמיים המתוארים ביצירה בהשפעת חפיפת כוכבי הלכת מרקורי ונוגה ב-20 באפריל 1890. החפיפה יצרה שש דרגות של הפרדה, וביחד הם יצרו רקע מואר בהשוואה לכוכב סיריוס. קט'לין פאוורס אריקסון סבורה כי ואן גוך המחיש את מותו הקרוב ביצירה. היא מבססת את טענה זו על כך שבצד שמאל של היצירה ישנו כוכב חדש שמאיר ומימין מופיע ירח בצורת סהר, כלומר הוא עתיד להיעלם בקרוב. בין הכוכב החדש לבין הירח המתמוגג חוצץ עץ ברוש, וחציצה זו נחשבת כ-"אובליסק של מוות". היא מייחסת את זוג המטיילים על הדרך כסמל להשתוקקותו של ואן גוך לחברות. מדיה וקבצים בנושא דרך ברושים וכוכב בוויקישיתוף Maurer 1998, p. 106. Erickson 1998, p. 176. Welsh-Ovcharov 1987, p. 55. Erickson 1998, p. 160. Erickson 1998, p. 172. Boime 2008, p. 2.
מגדלים (שיר של אדם גורליצקי ודני בסן)

מגדלים הוא פזמון שכתב והלחין אדם גורליצקי ובוצע בדואט של גורליצקי ודני בסן. השיר יצא לאור בשנת 2015. גורליצקי הקליט את השיר כאשר הוא מבצע אותו לבדו, אך לאחר מכן החליט להקליט אותו בדואט עם בסן. השיר נכלל באלבומו של גורליצקי "שתי ארצות". השיר מתייחס למחאה החברתית בישראל שארעה בשנת 2011. הדוברים מבטאים את אכזבתם מתוצאות המחאה. בוידאו קליפ לשיר שולבו קטעים מן המחאה החברתית. השיר דורג בשיאו במצעדים השבועיים של רשת ג' במקום השלישי. במצעד הפזמונים העברי השנתי של הרשת הוא דורג במקום ה-27. סרטון השיר "מגדלים" באתר יוטיוב מילות השיר "מגדלים" באתר שירונט איריס קול, בונים מגדלים - אדם גורליצקי ודני בסן משתפים פעולה בשיר 'מגדלים', באתר רדיו ללא הפסקה, 3 במרץ 2015 מגדלים (אדם גורליצקי ודני בסן), באתר פזמונט
עלי לוטפי מחמוד

עלי לוטפי מחמוד (בערבית: علي لطفي; 6 באוקטובר 1935 – 27 במאי 2018) היה פוליטיקאי מצרי, ששימש כראש ממשלת מצרים תחת הנשיא חוסני מובארכ. לוטפי נולד וגדל בקהיר. לאחר סיום בית הספר למד תואר ראשון ושני בכלכלה ומסחר באוניברסיטת עין שמס. לאחר מכן המשיך ללימודי דוקטורט בכלכלה באוניברסיטת לוזאן שבשווייץ. לאחר סיום לימודיו החל לשמש כמרצה באוניברסיטת עין שמס. בשנות ה-70 של המאה ה-20 הצטרף לוטפי אל המפלגה הדמוקרטית הלאומית במצרים, ובשנת 1978 מונה על ידי נשיא מצרים אנואר סאדאת לתפקיד שר האוצר תחת ראש הממשלה מוסטפא ח'ליל, תפקיד בו החזיק עד נפילת הממשלה ב-1980. לאחר סיום תפקידו כשר אוצר חזר ללמד באוניברסיטת עין שמס עד 4 בספטמבר 1985 אז מונה על ידי הנשיא חוסני מובארכ לתפקיד ראש הממשלה. ממשלתו של לוטפי החזיקה לתקופה קצרה בלבד ובנובמבר 1986 נפלה, ולוטפי עזב את משרד ראש הממשלה, ומונה לעמוד בראש הבית העליון של הפרלמנט המצרי. במקביל שימש כיו"ר מועצת התרבות העליונה ויו"ר ועדת המפלגות בפרלמנט. בתפקדים אלו החזיק עד לשנת 1989 אז פרש מעיסוק בפוליטקה ושב אל האקדמיה. לאחר העלתו לדרגת פרופסור מונה לעמוד בראש המחלקה לכלכלה ובראש הפקולטה למסחר באוניברסיטת עין שמס. מת ב-27 במאי 2018 בקהיר. מדיה וקבצים בנושא עלי לוטפי מחמוד בוויקישיתוף ראש ממשלת עידן מובארק עלי לוטפי נפטר בגיל 83 מת פרוסור עלי לוטפי Mubarak-era premier Ali Lotfy dies at 82, Gulf News, ‏28 במאי 2018 (באנגלית)
חיות ריגול

חיות ריגול (באנגלית: Spy in the Wild) היא סדרת-טבע תיעודית שהופקה על ידי ה-BBC. הסדרה מורכבת משתי עונות: העונה הראשונה שודרה בבריטניה ב-2017 ואילו העונה השנייה שודרה לראשונה ב-2020. הסדרה עוסקת בחייהם המורכבים של בעלי החיים בשימוש של מעלה משלושים "יצורים סמויים אנימטרוניקיים, הרואים את המתרחש דרך מצלמות ריגול. הקריין בגרסה הבריטית הוא דייוויד טננט. הסדרה שודרה בישראל במהלך שנת 2017 בערוץ כאן 11. העונה השנייה עוסקת, לעומת זאת, על בעלי חיים בבתי גידול שונים. אהבה: הפרק הראשון עוסק עד כמה החיות מפגינות אהבה כלפי בנות מינן. בפרק מוצגים משפחת זאבים טלואים עם גורים, בעוד שגור סמוי "מאומץ" למשפחה; תנינת יאור מטפלת במסירות בצאצאיה שזה עתה בקעו וביניהם כמה תינוקות תנינים סמויים; חיי משפחה מורחבת של פילים אפריקנים מתועדת דרך עיניהם של אנפית בקר סמויה וצב נמרי סמוי, בהמשך הפרק נראית הנקבה המנהיגה מגרשת את הזאבים הטלואים, בעוד הם עצמם מגנים על גוריהם מפני הפילים; משפחת קופי לנגור מצוי במקדש בראג'סטאן מתייחסים יפה לקופיף סמוי, גם אפילו כאילו שהוא "מת"; משפחת נובחניות מתקשרת זו עם זו באהבה; זוג טוקוסים אדומי-מקור מטפלים בגוזליהם, בעוד שבניהם נמצא גוזל סמוי המתעד את המתרחש; באנטארקטיקה, פינגווין אדלי סמוי מתעד את החיזורים והקרבות על האהבה בין הפינגווינים האמיתיים; הצב הסמוי מתעד את החיזורים בין צבים אמיתיים; עדר ג'ירפות נותן כבוד אחרון לג'ירף זקן שמת משיבה טובה, וחיי משפחה של שימפנזים בסנגל מתועדת דרך גלגו סמוי וצב סמוי. תבונה: ידידות: שובבות: הכירו את המרגלים: הפרק עוסק על המרגלים שעוצבו באזורי המחיה של החיות ואיך עיצבו אותם שייראו כמו חיות אמיתיות. האזור הטרופי: הצפון: האיים: הקטבים: "חיות ריגול", במסד הנתונים הקולנועיים IMDb (באנגלית) "חיות ריגול", במסד הנתונים הקולנועיים KinoPoisk (ברוסית)
גלי חסי

במטאורולוגיה, גלי חסי (באנגלית: Lee wave) הם סוג של גלים אטמוספיריים הנוצרים כתוצאה ממפגש של רוח בהר. אלו הם שינויים מחזוריים בלחץ האטמוספירי, טמפרטורה וגובה מעל פני הים בזרם של אוויר, הנגרמים על ידי הסטה אנכית של זרם האוויר, למשל רוח הנושבת על פני הר או רכס הרים. הם עשויים להיגרם גם, אם כי בממדים קטנים יותר, על ידי רוח הנושבת על מצוקים או רמות. גלי חסי נתגלו ב-1933 על ידי שני טייסי דאונים גרמנים. תנאי הכרחי להיווצרותם של גלי חסי הוא יציבות אטמוספירית של שכבת האוויר הפוגעת בפני ההר; בתנאים כאלו, ההסטה האנכית של זרם האוויר מעניקה לגושי האוויר את הסטייה הראשונית ממצב שיווי משקל (משרעת התנודה) הנדרשת, כשלאחר מכן התנודות ממשיכות להתחולל מעצמן מתוקף יציבותה של שכבת האוויר. "גלי חסי" נקראים כך משום שהם מופיעים תמיד בצדו האחורי של ההר (הצד המחוסה). גלי חסי הם צורה של גלי כבידה פנימיים הנוצרים כאשר זורם המשוכב באופן יציב מאולץ לנוע מסביב למכשול. ההפרעה מאלצת את גושי האוויר להתרומם אל מעל למפלס הציפה הנייטרלית שלהם. כאשר גוש אוויר מתרומם, הלחץ מסביבו יורד והגוש נאלץ להתפשט אדיאבטית כנגד הלחץ החיצוני הצונח. כתוצאה, צפיפות הגוש יורדת. במקרה זה, יציבות האוויר פירושה שאלמנט נפח של האוויר יאבד יותר ציפה מאשר משקל, משום שמפל הצפיפות באטמוספירה מהיר יותר מקצב ירידת הצפיפות של אלמנט הנפח, כך שעל פי חוק ארכימדס ייווצר כוח מחזיר. במילים אחרות, מצב של יציבות אטמוספירית פירושו שפרופיל הלחץ והצפיפות האנכי הוא כזה שגוש אוויר המועתק אנכית ממקומו ירצה לשוב למפלסו הראשוני, מה שמדכא תנועות אנכיות של אוויר. מתמטית, הכוח המחזיר הזה גורם להתחוללות תנודות אנכיות של גושי אוויר בתוך הזרם בתדירות המכונה "תדירות בראנט-וייסלה": N = g θ 0 d θ 0 d z {\displaystyle N={\sqrt {{g \over \theta _{0}}{d\theta _{0} \over dz}}}} , כאשר θ 0 ( z ) {\displaystyle \theta _{0}(z)} הוא הפרופיל האנכי של הטמפרטורה הפוטציאלית. מפל טמפרטורה פוטנציאלית אפס פירושו שמפל הטמפרטורה האמיתי באטמוספירה שווה במדויק למפל אדיאבטי, בעוד שהמקרים ∂ θ ∂ z > 0 {\displaystyle {\frac {\partial \theta }{\partial z}}>0} ו- ∂ θ ∂ z < 0 {\displaystyle {\frac {\partial \theta }{\partial z}}<0} תואמים למצב של אטמוספירה יציבה ואי-יציבה, בהתאמה. תנודות המוטות ביחס לציר האנכי בזווית ϕ {\displaystyle \phi } , יתחוללו בתדירות נמוכה יותר של N cos ⁡ ϕ {\displaystyle N\cos {\phi }} . אי יציבות קלווין-הלמהולץ יכולה להתרחש כאשר ישנה גזירת מהירות בזורם משוכב בעל פרופיל צפיפות רציף, או כאשר ישנו הפרש מהירויות מספיק גבוה בממשק בין שני זורמים בעלי צפיפויות שונות. גלי רוסבי (או גלים פלנטריים) הם תנועות בקנה מידה גדול באטמוספירה אשר הכוח המחזיר שלהם נגזר מההשתנות של אפקט קוריוליס מקו רוחב לקו רוחב. מדיה וקבצים בנושא גלי חסי בוויקישיתוף גלי חסי, באתר אנציקלופדיה בריטניקה (באנגלית)
Hot (אלבום של מלאני בראון)

Hot (בעברית: חם או לוהט) הוא אלבום הבכורה של הזמרת-יוצרת הבריטית מלאני בראון. האלבום יצא לאור ב-9 באוקטובר 2000 על ידי חברת התקליטים וירג'ין. מתוך האלבום יצאו ארבעה סינגל, כולל הלהיט "I Want You Back". האלבום הגיע למקום העשירי במצעד האלבומים של יפן. מידע על האלבום Hot באתר MusicBrainz האלבום Hot באתר Discogs האלבום Hot באתר ספוטיפיי Melanie B - Hot, Discogs (באנגלית) Melanie B Feat. Missy Elliott - I Want You Back, Discogs (באנגלית) メラニー・B, ORICON NEWS "British album certifications – Melanie Brown – Hot (Mel B album)". British Phonographic Industry. Select albums in the Format field. Select Silver in the Certification field. Type Hot (Mel B album) in the "Search BPI Awards" field and then press Enter.
אריק קאופמן

אריק פיטר קאופמן (נולד ב-11 במאי 1970) הוא פרופסור קנדי למדע המדינה במכללת בירקבק, אוניברסיטת לונדון. הוא מומחה למסדר אורנג' בצפון אירלנד, ללאומיות, לדמוגרפיה פוליטית ולדמוגרפיה דתית. אריק קאופמן נולד בהונג קונג וגדל בוונקובר, קולומביה הבריטית, שבקנדה. מוצא אמו הקתולית הוא סיני ודרום אמריקאי. אביו ממוצא יהודי צ'כי. הוא עצמו למד בבית ספר קתולי שנה. הוא קיבל תואר ראשון מאוניברסיטת מערב אונטריו בשנת 1991. הוא סיים תואר שני בבית הספר לכלכלה של לונדון בשנת 1994, שם גם סיים את לימודי הדוקטורט בשנת 1998. קאופמן היה מרצה לפוליטיקה השוואתית באוניברסיטת סאות'המפטון בין השנים 1999–2003. הוא היה עמית במרכז בלפר, בית הספר לממשל קנדי, אוניברסיטת הרווארד, בשנים 2008-2008. קאופמן הצטרף למכללת בירקבק, אוניברסיטת לונדון, בשנת 2003. הוא התמנה שם לפרופסור לפוליטיקה בשנת 2011. קאופמן מתמקד בחקר דמוגרפיה עתידית והשפעותיה הפוליטית. הוא מעלה את האפשרות לפיה שיעורי הריבוי הטבעי הגבוהים בקרב דתיים, נוצרים או יהודים, הם בעלי משמעות גדולה לעתיד הפוליטי של האנושות. בעתיד הרחוק ייתכן לדעתו שהיהדות החרדית תהיה בעלת משקל פוליטי מכריע לא רק בישראל אלא אפילו בארצות הברית. הוא מציין גם את העלייה הגדולה במספר החברים באמיש שכולה נובעת מגידול טבעי. קהילות אלו המנתקות מרצון מגע עם אורח החיים המערבי המודרני צוברות משקל דמוגרפי הולך וגדל. הן יכולות בסופו של דבר, להערכת קאופמן, להוות משקל נגד משמעותי מול מגמות מודרניות רב תרבותיות, שאלו ההולכים בעקבותיהן לרוב מולידים פחות ילדים משנדרש לשמר את האוכלוסייה בגודלה המקורי. תהליך נוסף שאחריו מתחקה קאופמן הוא תגובת הקהילה הלבנה בארצות הברית להתמעטות כוחה הדמוגרפי ולהפיכת ארצות הברית למדינה מעורבת גזעית. אתר האינטרנט הרשמי של אריק קאופמן אריק קאופמן, ברשת החברתית Goodreads אריק קאופמן, באתר ResearchGate אריק קאופמן, באתר גוגל סקולר אריק קאופמן, באתר Academia.edu "Eric Kaufmann responds to David Aaronovitch's column referencing Kaufmann's recent Policy Exchange report" (באנגלית בריטית). נבדק ב-2019-03-19. Kaufmann, Eric (6 ביולי 2017). "Is Britain a Post Racial Society?". YouTube. Centre of Pan African Thought. p. 0 min 40 s. נבדק ב-16 במאי 2018. {{cite web}}: (עזרה) Paul Delany (24 במרץ 2019). "White Noise" (באנגלית בריטית). Los Angeles Review of Books. נבדק ב-5 בינואר 2019. {{cite web}}: (עזרה) Kaufmann, Eric (2010). Shall the religious inherit the Earth? : demography and politics in the twenty-first century (2nd print. ed.). London: Profile Books. p. 265. ISBN 978-1-84668-144-8. Sneps, (pdf) Eric Kaufmann. Birkbeck College. Retrieved 14 November 2016.
דון סנדרלייג'

דונלד ג'יימס "דון" סנדרלייג' (באנגלית: Donald James "Don" Sunderlage; ‏20 בדצמבר 1929 – 15 ביולי 1961) היה כדורסלן אמריקאי, אשר שיחק בליגת ה-NBA בין השנים 1953–1955. סנדרלייג' נולד בשיקגו, אילינוי, ובין השנים 1947–1951 למד באוניברסיטת אילינוי באורבנה-שמפיין. בעונתו הראשונה בקבוצת הכדורסל של האוניברסיטה, 1948/1949, העפיל עמה לפיינל פור טורניר אליפות המכללות, לצדו של דווייט אדלמן. בעונת 1949/1951 הוביל את קבוצת האוניברסיטה בחזרה למעמד פיינל פור הטורניר, עם ממוצע של 17.4 נקודות למשחק, אך אילינוי הפסידה במשחק חצי הגמר מול האלופה שבדרך, אוניברסיטת קנטקי, בפעם השנייה ברציפות. בדראפט ה-NBA‏ 1951 נבחר סנדרלייג' בבחירה התשיעית על ידי קבוצת פילדלפיה ווריורס, אולם דחה את תחילת הקריירה לטובת גיוסו לצבא ארצות הברית. לקראת עונת 1953/1954 הועבר בטרייד למילווקי הוקס, במדיה שיחק בעונתו הראשונה ב-NBA. במשחקו השני עם ההוקס קלע 28 נקודות מול פורט ויין פיסטונס, במה שהתברר בדיעבד כשיא הקריירה שלו. במהלך אותה עונה, בה רשם ממוצעים של 11.2 נקודות, 3.3 ריבאונדים ו-2.8 אסיסטים למשחק, נבחר להשתתף במשחק האולסטאר של ה-NBA. בספטמבר 1954 הועבר בטרייד לאלופת העונה הקודמת, מיניאפוליס לייקרס, ובפברואר 1955 שוחרר ממנה לאחר 45 משחקים. בקיץ 1955 פרש ממשחק, בגיל 25, לאחר שתי עונות בלבד ב-NBA. ב-15 ביולי 1961 נהרג יחד עם אשתו מרי בתאונת דרכים בדרום ויסקונסין. היה בן 31 במותו. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA דון סנדרלייג', באתר "Find a Grave" (באנגלית) סטטיסטיקות המכללות של סנדרלייג', באתר sports-reference.com רשימת הנבחרים בדראפט 1951, באתר basketball-reference.com סטטיסטיקות הקריירה של סנדרלייג' ב-NBA, באתר basketball-reference.com ביוגרפיה של סנדרלייג', באתר u-46.org ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
אסתר שטאח

אסתר שטאח (או אסתר שתה, בערבית: استر شطاح, שמה המקורי: טירה מוסא שטאח או טירה מוסא שתה, בערבית: طيرة موسى شطاح; 19 באוקטובר 1884, דמשק – 20 בינואר 1971, קהיר) הייתה שחקנית מצרית ממוצא יהודי-סורי. אסתר שטאח נולדה בדמשק בשנת 1884. היגרה לקהיר והייתה בלהקה של סלאמה חג'אזי בשנת 1916, באותה השנה שבה חולקו ארצות ערב לפי הסכם סייקס–פיקו. כמו לשחקנים הערביים באותה עת, נאלצה לעבור מלהקת תיאטרון אחת לשנייה. היא הייתה בלהקה של ג'ורג' אבייד ובלהקות אחרות. מאחר שהיא הייתה בגיל מבוגר כאשר הקולנוע המצרי התחיל להפיק סרטים, באופן טבעי היא שיחקה את תפקיד הזקנה שגורמת לבעיות לאחרים. היא השתתפה בכמה סרטים, וביניהם: "אה מן חואא" עם רושדי אבאזה ולובנה עבד אל-עזיז; "תמר חנה" עם נעימה עאכף; ו"ענתר ועבלה" עם כוכא ופריד שוקי. תפקידיה היו קטנים אך משמעותיים ומרשימים. התקופה בה שיחקה הייתה בעת שבה זה נחשב לבושה לנשים מצריות מוסלמיות לעבוד בקולנוע ובתיאטרון, מה שהעלה את הביקוש לנשים לא מוסלמיות והיווה להן קרקע פורייה לפריצת דרך לנשים ולעולם הזוהר. דבקה ביהדותה לאורך כל חייה אך סירבה לעלות לישראל או להגר לכל מקום אחר, וזאת אף על פי שבנה היחיד היגר לארצות הברית. נפטרה בקהיר בשנת 1971 בגיל 87. الفنانة إستر شطاح, בדף הפייסבוק النجوم الخفيّة في السينما المصرية, 30 בספטמבר 2018 (בערבית) عبدالله المدني, نجمات الظل في السينما المصرية, באתר alayam.com ‏6 במרץ 2020 (בערבית) كيف كشفت إستر شطاح تاريخ ميلاد محمد عبد الوهاب الحقيقي؟, באתר akhbarak.net, ב-2018 לערך (בערבית) سعيد شفيق, ذكرى ميلاد عجوز السينما المصرية “إستر شطاح”, באתר elhadota.com (בערבית) אסתר שטאח, במסד הנתונים הקולנועיים IMDb (באנגלית) صور إستر شطاح - اجمل و احلى صور إستر شطاح (אוסף תמונות של אסתר שטאח), 19 ביוני 2016 באתר hsreat.com عبدالله المدني, نجمات الظل في السينما المصرية, באתר alayam.com ‏6 במרץ 2020 (בערבית) الفنانة إستر شطاح, בדף הפייסבוק النجوم الخفيّة في السينما المصرية, 30 בספטמבר 2018 (בערבית) إستر شطاح (1884 - 1977) Esther Shattah, באתר elcinema.com (בערבית) استر شطاح, באתר historian1880.blogspot.com, 8 בדצמבר 2012 بينهم ليلى مراد ونجمة إبراهيم وشالوم.. فنانين هاجروا لإسرائيل وآخرون رفضوا الهجرة, באתר elgornal.net, 10 באפריל 2019 استر شطاح واللى راح راح, 12 בפברואר 2012, באתר awntaaa.blogspot.com (בערבית) كيف كشفت إستر شطاح تاريخ ميلاد محمد عبد الوهاب الحقيقي؟, באתר akhbarak.net, ב-2018 לערך (בערבית) איל שגיא ביזאוי, היהודים בקולנוע ובתיאטרון במצרים, באתר ybz.org.il ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אסתר שטאח".